Tulagi (eller Tulaghi) er om lag 5,5 x 1 km stor. På øya ligger byen med samme navn. Den har rundt 1750 innbyggere og er hovedstad i Sentralprovinsen. Fra 1896 til 1942 var den hovedstad i det britiske protektoratet Salomonøyene. Bakgrunnen var at klimaet var noe gunstigere enn på mange av de større øyene, og at stedet var isolert fra en del av de tropiske sjukdommene en kunne få i området ellers.